Komisijos reglamentas (EB) Nr. 2138/97
1997 m. spalio 30 d.
nustatantis vienodas alyvų aliejaus gamybos zonas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EB) Nr. 1581/96 [2],
atsižvelgdama į 1984 m. liepos 17 d. Tarybos reglamentą (EEB) Nr. 2261/84, nustatantį bendrąsias pagalbos alyvų aliejaus gamybai ir pagalbos alyvų aliejaus gamintojų organizacijoms suteikimo taisykles [3], su paskutiniais pakeitimais, padarytais Reglamentu (EB) Nr. 636/95 [4], ypač į jo 19 straipsnį,
kadangi Reglamento (EEB) Nr. 2261/84 18 straipsnyje nustatyta, kad alyvų derlių ir aliejaus gamybos apimtis reikia nustatyti pagal vienodas gamybos zonas, remiantis valstybės narės gamintojos pateiktais skaičiais;
kadangi gamybos zonos buvo nustatytos 1993 m. liepos 8 d. Komisijos reglamento (EEB) Nr. 1934/93, nustatančio 1992-1993 prekybos metų alyvų derlių ir alyvų aliejaus gamybos apimtis [5], su paskutiniais pakeitimais, padarytais Reglamentu (EB) Nr. 1968/96 [6], II priede; kadangi nustatytos gamybos zonų ribos keletą kartų buvo iš dalies keičiamos nustatant nuo 1993-1994 iki 1995-1996 prekybos metų alyvų derlių ir alyvų aliejaus gamybos apimtis; kadangi dėl administracinių ir struktūrinių priežasčių reikėtų padaryti naujus pakeitimus 1996-1997 prekybos metų vienodų gamybos zonų atžvilgiu; kadangi, siekiant aiškumo, reikėtų iš naujo nustatyti vienodas gamybos zonas;
kadangi šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Vienodos alyvų aliejaus gamybos zonos nustatomos taip, kaip nurodyta priede.
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. spalio 30 d.